આજનો જમાનોનો તો વધુ આધુનિક થઈ ગયો છે. આજે તો મોટાભાગના સ્ટાર્સ સોશિયલ મીડિયા, ફેસબુક, ટ્વિટર, ઇંસ્ટાગ્રામ વિગેરે સાથે જોડાયેલા છે અને તેમના ફૅન્સને તેમની લેટેસ્ટમાં લેટેસ્ટ તસવીરો તથા ન્યુઝ મળી જતા હોય છે, પરંતુ એક સમય એવો પણ હતો કે બૉલીવુડ સેલિબ્રિટીઓની તસવીરો માત્ર ફિલ્મી મૅગેઝીનોમાં જ જોવા મળતી હતી. અખબારોમાં પણ જવલ્લે જ તેમની તસવીરો કે સમાચારો આવતા. સમયના વહેણ બદલાયા અને પછી ધીમે-ધીમે અખબારોમાં પણ ખાસ સિનેમાની પૂર્તિઓ આવવા લાગી. આજની તો વાત જ શું કરવી? હવે તો અખબારોમાં સમાચારોના પાનામાં પણ બૉલીવુડના સમાચારોને જગ્યા મળવા લાગી છે અને વધારામાં પૂર્તિઓ તો ખરી જ. ઉપરાંત સોશિયલ મીડિયામાં બૉલીવુડ ન્યુઝ, અપડેટ્સ, તસવીરોની ભરમાર હોય છે.